Խոսքից գործին անցնելու համատեքստում բավական կարևոր էր այն հանգամանքը, որ Հայաստան կատարած այցի ընթացքում Գերմանիայի կանցլերին ուղեկցում էր տնտեսական պատվիրակություն, ինչը նշանակում է, որ սա կարող է Հայաստանում գերմանական նոր ներդրումների և երկկողմ տնտեսական ծրագրերի նախաձեռման սկիզբ դնել: Թերևս պատահական չէր ՀՀ վարչապետի շեշտադրումն առ այն, որ Հայաստանը պատրաստ է հարթակ լինել գերմանական ընկերությունների համար, որոնք ցանկանում են մուտք գործել ԵԱՏՄ, ինչպես նաև իրանական շուկաներ։